Kristján Björnsson lét af störfum sem skoðunarmaður bifreiða í Borgarnesi fyrr á þessu ári eftir 22 ja ára farsælan feril . Hann segir margs að minnast úr starfinu en hann kom víða við í tengslum við starf sitt og kynntist mörgu góðu fólki . „ Skoðun ökutækja var einkavædd árið 1989 með stofnun Bifreiðaskoðunar Íslands . Fyrstu árin var mikil umræða í þjóðfélaginu um þessar breytingar og í útvarpsþáttum eins og Þjóðarsálinni og Meinhorninu var fljótlega farið að tala um Bifreiðaskoðun sem „ Fermingaveislufyrirtækið “ í þeirri merkingu að þegar allt umræðuefni var þrotið svo sem veðrið , efnahagsmálin og annað í þeim dúr , þá var alltaf hægt að býsnast yfir þessum endemis ósköpum sem einkavæðing bifreiðaskoðunar þótti þá , ” sagði Kristján meðal annars þegar blaðamaður hitti hann á dögunum yfir kaffibolla . Viðtalið er að finna í Skessuhorni vikunnar sem kom út í dag .